पेस डेविस कप टीम में, अंतिम-4 भूपति चुनेंगे
लिंएडरपेस को उज्बेकिस्तान के खिलाफ मुकाबले के लिए भारतीय डेविस कप टीम में बरकरार रखा गया लेकिन नए गैरखिलाड़ी कप्तान महेश भूपति यह फैसला करेंगे उनका यह पुराना साथी अंतिम चार में जगह रहेगा या नहीं। पेस को बेंगलुरू में सात अप्रैल से शुरू होने वाले एशिया आेसियाना ग्रुप एक के दूसरे दौर के लिये टीम में रखने पर फैसला मुकाबले से दस दिन पहले करेंगे। अखिल भारतीय टेनिस संघ (एआईटीए) की एस पी मिश्रा की अगुवाई वाली चार सदस्यीय चयन समिति ने छह सदस्यीय टीम में चार सिंगल स्टार रामकुमार रामनाथन, युकी भांबरी, प्रजनेश गुणेश्वरन और एन श्रीराम बालाजी और दो युगल खिलाड़ियों रोहन बोपन्ना और लिएंडर पेस को रखा।
एआईटीए के महासचिव हिरणमय चटर्जी ने कहा कि अब अंतिम चार का फैसला करना कप्तान का काम है। उन्होंने कहा, ‘‘भारत के पास ये सर्वश्रेष्ठ खिलाड़ी हैं और अब कप्तान के पास मौका है कि वह इनमें से सर्वश्रेष्ठ का चयन करें। आज की तिथि में युगल के लिये सर्वश्रेष्ठ विकल्प लिएंडर और रोहन हैं चाहे हम रैंकिंग की बात करें या फार्म की। कप्तान चयन समिति के अध्यक्ष के साथ चर्चा करके मुकाबले से दस दिन पहले अंतिम चार खिलाडिय़ों का चयन करेंगे। ’’
चटर्जी ने कहा, ‘‘यह मुकाबला हमारे लिए बेहद महत्वपूर्ण है। डेनिस इस्तोमिन यदि फिट रहता तो दोनों एकल मैच जीत सकता है। इसलिए इस मुकाबले में युगल हमारे लिए बेहद महत्वपूर्ण बन जाता है। इसलिए अब फैसला कप्तान को करना है।’’
bho_Deva hin_Deva hin_Deva hin_Deva